Kui Max Verstappen võttis pühapäeval Jaapanis F1 hooaja 13. võidu, siis samal ajal noppis tema isa Jos Verstappen oma elu esimese võidu Belgia ralli meistrivõistlustel.
51-aastane Jos Verstappen sõitis Škoda Fabia RS Rally2-autoga Ida-Belgia rallil, kus hoidis enne viimast kiiruskatset 0,7 sekundilise eduga esikohta belglase Cédric Cheraini ees. 12,05 km katsega suutis Cherain küll vahet vähendada, kuid Verstappen ja kaardilugeja Renaud Jamoul võtsid võidu 0,5 sekundilise varuga.